Ako tréner začal Matyáš pôsobiť najprv v rokoch 19861992 pri tíme ZŤS Košice, ktorý sa v roku 1992 zlúčil s tímom BK Lokomotíva Košice do tímu BK VSS Lokomotíva Košice. So ZŤS Košice skončil v sezóne 1990/91 na treťom a v sezóne 1991/92 na druhom mieste v kvalitnej československej lige. V roku 1993 sa stal prvým trénerom slovenskej ženskej basketbalovej reprezentácie. Reprezentáciu viedol na Majstrovstvách Európy v roku 1993 aj v roku 1995 a na Majstrovstvách sveta v roku 1994. Na ME 1993 získal s tímom bronzové medaily, na MS 1994 skončili Slovensky piate a na ME 1995 štvrté.